VDSS Sklep Psp 200/2024
Sodna praksa Višjega delovnega in socialnega sodišča, 2024-12-12

Edo Škrabec (preds.), mag. Lilijana Strban (poroč.), mag. Biserka Kogej Dmitrovič

CIVILNO PROCESNO PRAVO - POKOJNINSKO ZAVAROVANJE

vročitev odločbe - rok za vložitev tožbe v socialnih sporih - prepozna tožba - zavženje tožbe

Sodišče prve stopnje je zavrglo tožbo tožnika vloženo 5. 7. 2024 potem, ko je ugotovilo, da je bila le-ta vložena po izteku zakonsko določenega 30-dnevnega roka. ZPIZ-2 v 171. členu določa, da sodno varstvo lahko zavarovanec uveljavi v roku 30 dni od vročitve odločbe, izdane na drugi stopnji.

Pritožbeno sodišče, enako kot pred njim sodišče prve stopnje, ugotavlja, da je bila vročitev 4. 6. 2024 pravilna. Iz žiga na pisemski ovojnici in dohodnega žiga na listovni številki 1 sodnega spisa je razvidno, da je bila tožba pri sodišču vložena 5. 7. 2024.1 30-dnevni rok za vložitev tožbe iz prvega odstavka 72. člena ZDSS-1, je glede na datum vročitve dokončne odločbe potekel 4. 7. 2024. Tožba vložena 5. 7. 2024, je bila prepozna, zato jo je sodišče prve stopnje na podlagi prvega odstavka 274. člena ZPP pravilno zavrglo.

Pritožba se zavrne in se potrdi sklep sodišča prve stopnje.

1. Sodišče prve stopnje je z izpodbijanim sklepom zavrglo tožbo tožnika na odpravo dokončne odločbe toženca št. zadeve ..., št. dosjeja ... dne 27. 5. 2024 .

2. Zoper sklep se pritožuje tožnik. Vztraja, da je dokončno odločbo toženca prejel 12. 6. 2024 in ne 4. 6. 2024. Rok za vložitev tožbe tako ni potekel 4. 7. 2024. Zagotovo je imel še 5 do 7 dni do poteka materialnega roka za vložitev tožbe. Vročilnice vedno podpiše sam in se drži rokov.

4. Po preizkusu zadeve pritožbeno sodišče ugotavlja, da je sodišče prve stopnje ugotovilo vsa dejstva, bistvena za odločitev v zadevi, ter na podlagi pravilne uporabe materialnega prava tudi pravilno odločilo. Pri tem ni kršilo postopkovnih določb, na katere pritožbeno sodišče na podlagi drugega odstavka 350. člena Zakona o pravdnem postopku (Ur. l. RS, št. 26/99 s spremembami, v nadaljevanju: ZPP) pazi po uradni dolžnosti.

5. Sodišče prve stopnje je zavrglo tožbo tožnika vloženo 5. 7. 2024 potem, ko je ugotovilo, da je bila le-ta vložena po izteku zakonsko določenega 30-dnevnega roka. Zakon o pokojninskem in invalidskem zavarovanju (Ur. l. RS, št. 96/12 s spremembami, v nadaljevanju: ZPIZ-2) v 171. členu določa, da sodno varstvo lahko zavarovanec uveljavi v roku 30 dni od vročitve odločbe, izdane na drugi stopnji.

6. Iz povratnice, ki se nahaja v dokumentaciji upravnega spisa, izhaja, da je bila dokončna odločba z dne 27. 5. 2024, tožniku vročena 4. 6. 2024. Tožnik ni predložil nobenega nasprotnega dokaza, da mu je bila citirana dokončna odločba vročena 12. 6. 2024, kot zatrjuje v pritožbi. Tožnik tudi ne zatrjuje pomanjkljivosti v zvezi z vročanjem in kot pravilno ugotavlja sodišče v 7. točki obrazložitve, tudi ne, da povratnice ni podpisal sam.

7. Pritožbeno sodišče, enako kot pred njim sodišče prve stopnje, ugotavlja, da je bila vročitev 4. 6. 2024 pravilna. Iz žiga na pisemski ovojnici in dohodnega žiga na listovni številki 1 sodnega spisa je razvidno, da je bila tožba pri sodišču vložena 5. 7. 2024.

30-dnevni rok za vložitev tožbe iz prvega odstavka 72. člena ZDSS-1, je glede na datum vročitve dokončne odločbe potekel 4. 7. 2024. Tožba vložena 5. 7. 2024, je bila prepozna, zato jo je sodišče prve stopnje na podlagi prvega odstavka 274. člena ZPP pravilno zavrglo.

8. Neutemeljene so tudi pritožbene navedbe, da bi moralo sodišče po vsebini obravnavati tožbo in ponovno preveriti pokojninsko dobo, ki jo je tožnik dosegel pri delodajalcu A. Za vsebinsko obravnavo zadeve morajo biti po vsebini izpolnjene procesne predpostavke za sodno varstvo, določene v ZDSS‑1.

9. Upoštevajoč navedeno je pritožbeno sodišče na podlagi druge točke 365. člena ZPP pritožbo kot neutemeljeno zavrnilo in potrdilo izpodbijani sklep sodišča prve stopnje.

Navedenega dne je bila tožba priporočeno oddana na pošto.

Zakon o delovnih in socialnih sodiščih (2004) - ZDSS-1  - člen 72, 72/1

Zakon o pokojninskem in invalidskem zavarovanju (2012) - ZPIZ-2  - člen 171

Zakon o pravdnem postopku (1999) - ZPP  - člen 274, 274/1, 350, 350/2, 365 365-2

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.